วิชัย สังข์ประไพ
พลตำรวจตรี วิชัย สังข์ประไพ (เกิด 16 มกราคม พ.ศ. 2498) เป็นนักการเมืองและอดีตข้าราชการตำรวจชาวไทย ปัจจุบันดำรงตำแหน่งที่ปรึกษาประธานรัฐสภา (โสภณ ซารัมย์) ที่ปรึกษาอนุกรรมการประชาสัมพันธ์ปราบอาชญากรรมทางเทคโนโลยี และนายกสมาคมศิษย์เก่า​มหาวิทยาลัยศรีปทุม​ อดีตรองผู้บัญชาการตำรวจนครบาล อดีตที่ปรึกษารัฐมนตรีว่าการกระทรวงพาณิชย์ (จุรินทร์ ลักษณวิศิษฏ์) อดีตสมาชิกพรรคประชาธิปัตย์ อดีตที่ปรึกษาผู้ว่าราชการกรุงเทพมหานคร อดีตผู้บังคับการกองบังคับการตำรวจนครบาล 1 เจ้าของฉายา "มือปราบหูดำ"
ประวัติ
วิชัย เกิดเมื่อวันที่ 16 มกราคม พ.ศ. 2498 ที่ตำบลหนองน้ำส้ม อำเภออุทัย จังหวัดพระนครศรีอยุธยา ในครอบครัวชาวนาที่ค่อนข้างยากจน เป็นบุตรคนที่ 4 มีพี่น้อง 7 คน โดยบิดาและมารดาเสร็จสิ้นจากการทำนาแล้วก็รับจ้างก่อสร้างเป็นกรรมกร
ในวัยเด็กเคยใฝ่ฝันอยากเป็นทหาร เพราะประทับใจจากการที่เห็นทหารในเครื่องแบบนั่งเรือผ่านหน้าบ้านที่อยุธยา เข้าสู่กรุงเทพมหานครแล้ว ได้ศึกษาที่โรงเรียนบางยี่ขันสงเคราะห์ เป็นบุตรคนแรกของครอบครัวที่เข้ามาศึกษาที่กรุงเทพมหานคร ซึ่งเป็นโรงเรียนสงเคราะห์ลูกหลานพนักงานโรงงานสุราบางยี่ขัน จากนั้นสอบเข้าโรงเรียนเตรียมทหารแล้วแต่ไม่ได้จึงเข้าเรียนต่อที่วิทยาลัยเทคโนโลยีและอุตสาหกรรมการต่อเรือพระนครศรีอยุธยา จนสำเร็จในระดับมัธยมศึกษาปีที่ 5 และโรงเรียนนักเรียนพลตำรวจนครบาล รุ่นที่ 25 ระดับปริญญาตรี คณะนิติศาสตร์ มหาวิทยาลัยศรีปทุม ระดับปริญญาโท สาขาพัฒนาสังคม จากสถาบันบัณฑิตพัฒนบริหารศาสตร์ และสำเร็จหลักสูตรอบรมโรงเรียนนายร้อยตำรวจสามพรานรุ่นที่ 35 และศึก
ฒนบริหารศาสตร์ และสำเร็จหลักสูตรอบรมโรงเรียนนายร้อยตำรวจสามพรานรุ่นที่ 35 และศึกษาเพิ่มเติมหลักสูตรนักเรียนนายร้อยอบรม รุ่นที่ 25, หลักสูตรโรงเรียนผู้กำกับการ รุ่นที่ 35 และหลักสูตรการบริหารงานภาครัฐและกฎหมายมหาชน สถาบันพระปกเกล้า (ปรม. รุ่นที่ 6) ได้ติดยศร้อยตำรวจตรี เมื่อปี พ.ศ. 2524
วิชัย ได้ชื่อว่าเป็นนายตำรวจมือปราบชื่อดังที่มากประสบการณ์และมีประวัติการทำงานด้านนี้อย่างโชกโชน เคยวิสามัญฆาตกรรมคนร้ายมาแล้วอย่างน้อย 18 ศพ เคยผ่านคดีสำคัญ ๆ มาแล้วมากมาย ทั้งในส่วนของนครบาลและภูธร ในยุคที่พลตำรวจเอก เสรีพิศุทธ์ เตมียเวส เป็นผู้บัญชาการตำรวจแห่งชาติ ได้ย้ายไปประจำการที่จังหวัดบุรีรัมย์ และย้ายกลับมาประจำการที่นครบาลอีกครั้ง ในยุคพลตำรวจเอก ปทีป ตันประเสริฐ เป็นรักษาการผู้บัญชาการตำรวจแห่งชาติ

นอกจากนี้แล้วเคยเป็นนายเวรพลตำรวจเอก สุนทร ซ้ายขวัญ อดีตรักษาราชการแทนผู้บัญชาการตำรวจแห่งชาติ สมัยเป็นรองผู้บัญชาการตำรวจแห่งชาติ
วิชัย เป็นเจ้าของแนวคิดที่แหวกแนวและสร้างความฮือฮาให้สังคม คือ โครงการปะ-ฉะ-ดะ ที่ให้เจ้าหน้าที่ตำรวจเคลื่อนที่เร็วด้วยการใช้รถมอเตอร์ไซด์แบบชอปเปอร์เพื่อเข้าถึงพื้นที่ก่ออาชญากรรมได้อย่างรวดเร็ว

วิชัย ได้รับรางวัล เช่น รางวัลสืบสวนดีเด่นของกรมตำรวจ ปี พ.ศ. 2539, รางวัลข้าราชการดีเด่นสมาคมวิชาชีพผู้สื่อข่าวแห่งประเทศไทย ปี พ.ศ. 2543, รางวัลปราบปรามยาเสพติดดีเด่นของ ป.ป.ส.จากสำนักนายกรัฐมนตรี ปี พ.ศ. 2545 และปี พ.ศ. 2546 เป็นต้น

ในวิกฤมหาอุทกภัยเมื่อเดือนตุลาคม พ.ศ. 2553 วิชัย ในฐานะผู้บัญชาการตำรวจนครบาล 1 ได้นำกำลังตำรวจชุมชนสัมพันธ์ทั้งชายและหญิงไปจัดแสดงดนตรีที่อนุสาวรีย์ชัยสมรภูมิ เพื่อขอรับเงินบริจาคด้วย
ในวันที่ 2 มิถุนายน พ.ศ. 2555 วิชัย ได้รับคำสั่งให้ย้ายไปช่วยราชการที่สำนักงานตำรวจแห่งชาติเป็นเวลา 30 วัน หลังจากก่อนหน้านั้น ได้มีคำสั่งเช่นเดียวกันนี้กับพลตำรวจโท วินัย ทองสอง ผู้บัญชาการตำรวจนครบาลเช่นเดียวกัน เนื่องจากไม่สามารถจัดการกับการชุมนุมของกลุ่มพันธมิตรประชาชนเพื่อประชาธิปไตย และกลุ่มคนเสื้อหลากสีได้ จากนั้นก็ได้รับแต่งตั้งให้เป็นรองจเรตำรวจแห่งชาติ
ต่อมาในวันที่ 20 กันยายน ปีเดียวกัน วิชัย ได้ยื่นหนังสือลาออกจากราชการ หลังจากคณะกรรมการป้องกันและปราบปรามการทุจริตแห่งชาติ ได้มีมติกล่าวหาวิชัย เมื่อครั้งดำรงตำแหน่งผู้บังคับการตำรวจนครบาล 1 กับพวก ว่าใช้อำนาจในตำแหน่งโดยทุจริต จับกุมผู้กล่าวหาแล้วบีบบังคับให้ใช้หนี้เจ้าหนี้พนันมีมูลความผิด วิชัยเคยเป็นกรรมการอิสระ บริษัท จัดการและพัฒนาทรัพยากรน้ำภาคตะวันออก จำกัด (มหาชน)
ชีวิตส่วนตัว
วิชัย แม้จะได้รับฉายาว่า มือปราบหูดำ อันเนื่องจากมีปานดำที่ใบหูข้างซ้าย แต่ผู้ใกล้ชิดและผู้ใต้บังคับบัญชาจะนิยมเรียกว่า "ผู้การแต้ม" ตามชื่อเล่น ด้านครอบครัวสมรสกับนางทิพวรรณ สังข์ประไพ เมื่อสมัยที่ยังรับราชการเป็นตำรวจจะนอนที่ทำงานทุกวัน จะกลับบ้านต่อเมื่อวันหยุดสุดสัปดาห์เท่านั้น มีงานอดิเรก คือ เล่นกีฬา วิ่งออกกำลังกาย และอ่านหนังสือประเภทพ็อคเก็ตบุ๊ค ปัจจุบันกิจกรรมทางสังคม เป็นประธานของสโมสรฟุตบอลจังหวัดนนทบุรี และเป็นเจ้าของค่ายมวย "ว.สังข์ประไพ" ซึ่งมีนักมวยที่ได้แชมป์ระดับเวทีมาตรฐานทั้งเวทีมวยราชดำเนิน และเวทีมวยลุมพินี มีอาหารที่ชื่นชอบคือ งูเห่า
การเมือง
ในปี พ.ศ. 2556 ได้รับแต่งตั้งให้เป็นที่ปรึกษาผู้ว่าราชการกรุงเทพมหานคร (หม่อมราชวงศ์สุขุมพันธุ์ บริพัตร) ดูแลงานด้านจัดระเบียบความเรียบร้อยและการปราบปรามยาเสพติด ต่อมา วิชัย ได้ยื่นหนังสือลาออกต่อสุขุมพันธุ์ เมื่อวันที่ 26 มกราคม พ.ศ. 2559 โดยระบุสาเหตุของการลาออกว่าจะไปประกอบธุรกิจส่วนตัว ซึ่งหม่อมราชวงศ์สุขุมพันธุ์ ได้ลงนามอนุมัติพ้นจากตำแหน่งตั้งแต่วันที่ 31 มกราคม ปีเดียวกัน

วันที่ 29 พฤศจิกายน พ.ศ. 2559 ศาลอาญาคดีทุจริตและประพฤติมิชอบกลาง ศาลอ่านคำพิพากษาคดีหมายเลขดำ อ.496/2558 ยกฟ้อง วิชัย
ในวันที่ 26 พฤศจิกายน พ.ศ. 2561 วิชัยได้เข้าสมัครเข้าเป็นสมาชิกพรรคประชาธิปัตย์ และได้รับการวางตัวให้เป็นผู้สมัครรับเลือกตั้งสมาชิกสภาผู้แทนราษฎรกรุงเทพมหานครเขต 9 ซึ่งประกอบไปด้วยเขตหลักสี่ เขตจตุจักร (ยกเว้นแขวงจตุจักรและแขวงจอมพล) ในการเลือกตั้งวันที่ 24 มีนาคม พ.ศ. 2562 แต่ไม่ได้รับเลือกตั้ง

ในวันที่ 18 ตุลาคม พ.ศ. 2565 เขาได้รับแต่งตั้งเป็นที่ปรึกษารัฐมนตรีว่าการกระทรวงพาณิชย์ (จุรินทร์ ลักษณวิศิษฏ์)

ในการเลือกตั้ง พ.ศ. 2566 วิชัยได้สมัครรับเลือกตั้ง สส.แบบแบ่งเขตของกรุงเทพมหานคร เขต 8 สังกัดพรรคประชาธิปัตย์ แต่ไม่ได้รับการเลือกตั้ง ต่อมาในวันที่ 12 กันยายน วิชัยได้ลาออกจากสมาชิกพรรคประชาธิปัตย์ และประกาศยุติบทบาททางการเมือง
เครื่องราชอิสริยาภรณ์

อ้างอิง

แหล่งข้อมูลอื่น
* เว็บไซต์ พล.ต.ต.วิชัย สังข์ประไพ ที่ ModernBangkok.com

en:Vichai Sangprapai